《早行》
宋代·刘敞

雨息风亦止，落月犹在天。舟人相呼起，稍出芦苇间。

暗中各纷拿，四听声正欢。开户视所从，大江自漫漫。

众星若连珠，累累浮深渊。津涯杳难知，势与天地宽。

俯见舟楫微，万牛一毛然。虎豹嘷岸傍，蛟龙浮其涎。

兢兢抱危惧，忽忽忘食眠。人生诚多忧，况乃行路难。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。